**HUP - Udruga energetike**

**Izvješće o radu u 2015. godini**

Direktorica: Marija Šutina

**Uvod**

U 2015. godini HUP - Udruga energetike nastojala je pristupom prema Vladi RH i tijelima državne uprave potaknuti rješavanje pitanja uređenja područja obnovljivih izvora energije, toplinske energije, tržišta plina i električne energije. Godina bila je obilježena brojnim zakonskim izmjenama i promjenama uvjeta poslovanja što izaziva veliku nesigurnost i djeluje destimulirajuće za poslodavce i poduzetnike.

Uz intenzivno zalaganje da predstavnici Udruge budu uključeni u proces izrade, izmjene i dopune nacionalnih propisa te da se prije njihovog donošenja provodi cjelovita procjena učinaka propisa, Udruga je komunicirala preporuke industrije prema hrvatskim zastupnicima u Europskom parlamentu i Odborima. Konkretan doprinos nastojanjima za jačanje konkurentnosti industrije prezentiran je u Bijeloj knjizi HUP-a te su izneseni ključni izazovi i prijedlozi kako na njih odgovoriti.

**Aktivnosti**

U području obnovljivih izvora energije, predstavnici Udruge sudjelovali su u radu proširene radne skupine za izradu Zakona o obnovljivim izvorima energije i visokoučinkovitoj kogeneraciji. Uveden je novi način poticanja OiE sustavom premija na tržišne cijene električne energije, za male projekte do 500KW uveden je sustav proizvodnje za vlastite potrebe i otkup viška proizvedene električne energije te zajamčena cijena za projekte do 30KW. Ministarstvu gospodarstva je predlagano da se predstavnike HUP-a, koji je socijalni partner, uključi u radne skupine za izradu podzakonskih akata.

Ministarstvu gospodarstva upućeni su dopisi i održani su sastanci kako bi se ukazalo na ozbiljnost situacije u području biogoriva u Republici Hrvatskoj i važnost poduzimanja hitnih koraka kojima bi se mogli ostvariti preduvjeti za ispunjenje obveza stavljanja biogoriva u promet temeljem Zakona o biogorivu/ Nacionalnog akcijskog plana za biogoriva u prijevozu. Istaknuta je problematika istovremenog postojanja dva Nacionalna akcijska plana (NAP-a) za ispunjenje obaveza stavljanja biogoriva na tržište RH, potreba prelaska sa sustava poticanja proizvodnje biogoriva na sustav kojim će se poticati potrošnja te uvođenje monitoringa kvalitete i količine biogoriva na tržištu.

Članice Udruge su imale aktivnu ulogu u području organizacije tržišta prirodnog plina te su održani sastanci u HERI, HROTE i Ministarstvu gospodarstva.

Uz Koordinaciju za obnovljive izvore energije, krajem godine oformljena je i podgrupa za Eergetsku učinkovitost koja će se zalagati za poticanje razvoja tržišta za stvaranje konkurentnih proizvoda i rješenja u području energetske učinkovitosti, socijalni dijalog u kreiranju i implementaciji programa za financiranje projekata te namjerava organizirati radionice i seminare za članice HUP-a.

Udruga je izradila mišljenje na Zakon o trošarinama i Pravilnik o trošarinama, Uredbu o izmjenama i dopunama Uredbe o uvjetima za obavljanje trgovine na veliko i  trgovine s trećim zemljama za određenu robu, Nacrt prijedloga Zakona o sigurnosti pri odobalnom istraživanju i eksploataciji ugljikovodika, Prijedlog Zakona o izmjena i dopuna Zakona o tržištu toplinske energije, Prijedlog Pravilnika o pregledima i ispitivanju opreme pod tlakom.

Udruga je bila uključena u radnu skupinu za prijenos odredbi i usklađivanje pravnih propisa RH s Direktivom Vijeća (EU) 2015/652 o utvrđivanju metoda izračuna i zahtjeva u vezi s izvješćivanjem u skladu s Direktivom 98/70/EZ EP i Vijeća o kakvoći benzinskih i dizelskih goriva imenovana su dva predstavnika.

U ožujku 2015. godine Udruga je bila suorganizator konferencije s Energetskim institutom Hrvoje Požar na temu "Toplinska energija iz kogeneracije na bioplin“. U lipnju je održana radionica „Financiranje unapređenja energetske učinkovitosti“ u suradnji s Europskom bankom za obnovu i razvoj.

Europska unija je tržište nafte i naftnih derivata je regulirala nizom novih direktiva, posebno od 2014. Stoga je posebno važno članstvo Udruge u europskoj udruzi UPEI koje okuplja nezavisne distributere i dobavljače naftnim derivatima. Osim mogućnosti utjecaja na pripremu europske legislative, članicama je pružena mogućnost sudjelovanja i suradnje s drugim stručnjacima unutar radnih grupa UPEI-ija u međusobnom pomaganju i prijenosu znanja.

Udruga je pratila legislativu na europskoj razini te stajališta dostavila hrvatskim zastupnicima u Europskom parlamentu, članovima odbora i/ili nadležnim nacionalnim tijelima:

* Stajalište članica HUP-a o Nacrtu izvješća o prijedlogu odluke Europskog parlamenta i Vijeća o uspostavi i funkcioniranju rezerve za stabilnost tržišta za sustav trgovanja emisijama stakleničkih plinova Unije
* Stajalište članica HUP-a na Nacrt Direktive ILUC
* Preporuke HUP-a za glasovanje na sjednici Odbora za okoliš, javno zdravlje i sigurnost hrane 6. svibnja 2015. godine o nacrtu Izvješća o Prijedlogu Direktive o srednjim ložištima
* Stav članica HUP - Udruge energetike o nacrtu Izvješća o Direktivi o smanjivanju nacionalnih emisija pojedinih onečišćujućih tvari (tzv. NEC Direktiva) uoči glasovanja u Odboru za okoliš, javno zdravlje i sigurnost hrane)
* Mišljenje HUP-a povodom sastanka u Briselu „The High Level Working Group on Competitiveness and Growth“ na temu: Energy and Climate Package: Industrial Competitiveness Aspects prema MINGO
* Stajalište industrije o nadolazećim izmjenama Direktive o sustavu trgovanja emisijama stakleničkih plinova (EU ETS) prema MZOIP
* Mišljenje HUP - Udruge energetike o nacrtu Izvješća o Direktivi o smanjivanju nacionalnih emisija pojedinih onečišćujućih tvari (tzv. NEC Direktiva) uoči glasovanja u Odboru za okoliš, javno zdravlje i sigurnost hrane
* Preporuka za glasovanje u prvom čitanju o Prijedlogu Direktive o smanjenju nacionalnih emisija određenih atmosferskih onečišćivača i izmjeni Direktive 2003/35/EZ (NEC Directive)

**Zaključak**

U 2015. godini Udruga je bila vrlo aktivna, a rezultatima možemo biti zadovoljni u određenoj mjeri. Aktivnosti su bile većinom usmjerene na obnovljive izvore energije te smo pokušali i djelomično uspjeli zaštiti interese poduzetnika u sektoru.

Izazovne makroekonomske prilike u 2015. godini odrazile su se na potražnju na tržištu, a s druge strane kompanije u energetici trebaju nastaviti s investicijama da bi ostale konkurentne i ispunile EU norme vezane za zaštitu okoliša. Članovi Udruge zajednički su djelovali da bi utjecali na stvaranje stabilnog i predvidivog regulatornog okvira i jačanje učinkovitosti javnog sektora kao preduvjeta za jačanje investicijskog ozračja.